A BIZOTTSÁG HATÁROZATA
(2005. január 26.)
az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló 97/296/EK határozat Antigua és Barbuda, Hongkong, Salvador és Szlovákia tekintetében történő módosításáról
(az értesítés a B(2004) 4608. számú dokumentummal történt)
(EGT vonatkozású szöveg)
(2005/71/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra (1) és különösen annak 2. cikke (2) bekezdésére,
mivel:
(1)
Az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló, 1997. április 22-i 97/296/EK bizottsági határozat (2) felsorolja azon harmadik országokat, illetve területeket, amelyek emberi fogyasztásra szánt halászati termékek behozatalára jogosultak. A határozat mellékletének I. része felsorolja azon országokat és területeket, amelyek a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelv (3) alapján külön határozat hatálya alá tartoznak, míg a II. rész azon országokat és területeket tartalmazza, amelyek megfelelnek a 95/408/EK határozat 2. cikke (2) bekezdése követelményeinek.
(2)
A 2005/72/EK (4), a 2005/73/EK (5) és a 2005/74/EK (6) bizottsági határozat különleges behozatali feltételeket állapít meg az Antigua és Barbudáról, Hongkongból és Salvadorból származó halászati termékekre, amelyeket így bele kell foglalni a 97/296/EK határozat mellékletének I. részébe.
(3)
A 97/296/EK határozat mellékletének I. része tartalmazza Szlovákiát is. Mivel ez az ország már tagállam, ezért törölni kell a jegyzékből.
(4)
Az érthetőség érdekében az érintett jegyzékeket teljes egészében fel kell váltani.
(5)
A 97/296/EK határozatot így ennek megfelelően módosítani kell.
(6)
Ezt a határozatot attól a naptól kell alkalmazni, amely naptól az Antigua és Barbudáról, Hongkongból és Salvadorból származó halászati termékek behozataláról szóló 2005/72/EK, 2005/73/EK és 2005/74/EK határozatot alkalmazzák.
(7)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/296/EK határozat mellékletét e határozat mellékletében szereplő szöveg váltja fel.
2. cikk
Ezt a határozatot 2005. március 17-től kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2005. január 26-án.